Stanovisko Komisie podľa článku 251 odsek 2 tretí pododsek bod (c) Zmluvy o ES, k zmene Európskeho parlamentu v spoločnom stanovisku Rady k návrhu na Rozhodnutie Európskeho Parlamentu a Rady, ktorým sa ustanovuje viacročný program Spoločenstva s cieľom uľahčiť prístup k digitálnemu obsahu v Európe, uľahčiť jeho použiteľnosť a využiteľnosť Ktorým sa Mení a Dopĺňa Návrh Komisie podľa článku 250, odsek 2 Zmluvy o ES) /* KOM/2005/0070 v konečnom znení - COD 2004/0025 */





Brusel, 21.2.2005 KOM(2005) 70 v konečnom znení 2004/0025 (COD) STANOVISKO KOMISIE podľa článku 251 odsek 2 tretí pododsek bod (c) Zmluvy o ES, k zmene Európskeho parlamentu v spoločnom stanovisku Rady k návrhu na ROZHODNUTIE EURÓPSKEHO PARLAMENTU A RADY, ktorým sa ustanovuje viacročný program Spoločenstva s cieľom uľahčiť prístup k digitálnemu obsahu v Európe, uľahčiť jeho použiteľnosť a využiteľnosť KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2004/0025 (COD) STANOVISKO KOMISIE podľa článku 251 odsek 2 tretí pododsek bod (c) Zmluvy o ES, k zmene Európskeho parlamentu v spoločnom stanovisku Rady k návrhu na ROZHODNUTIE EURÓPSKEHO PARLAMENTU A RADY, ktorým sa ustanovuje viacročný program Spoločenstva s cieľom uľahčiť prístup k digitálnemu obsahu v Európe, uľahčiť jeho použiteľnosť a využiteľnosť 1. ÚVOD Písmeno c) tretieho pododseku článku 251 ods. 2 Zmluvy o ES ustanovuje, že Komisia má predložiť stanovisko k zmenám a doplneniam navrhnutým Európskym parlamentom v druhom čítaní. Komisia ďalej definuje svoje stanovisko k zmene a doplneniu navrhnutými Parlamentom. 2. PODKLADY Dátum doručenia návrhu EP a Rade (dokument KOM(2004) 96 konečná verzia 2004/0025 COD): | 13. február 2004. | Dátum predloženia stanoviska Európskeho hospodárskeho a sociálneho výboru: | 29. apríl 2004. | Dátum predloženia stanoviska Európskeho parlamentu, prvé čítanie: | 22. apríl 2004. | Dátum doručenia zmeneného a doplneného návrhu: | 30. apríl 2004. | Dátum prijatia spoločnej pozície Rady: | 24. september 2004. | Dátum prijatia stanoviska Komisie k spoločnej pozícii Rady: | 8. október 2004. | 3. ÚčEL NÁVRHU Cieľom navrhovaného programu je zlepšiť podmienky opätovného využitia európskeho digitálneho obsahu. Zameriava sa na sektory digitálneho obsahu, kde bol rozvoj trhu pomalý a jeho mechanizmy nestačili na zabezpečenie optimálnych výsledkov v oblasti ekonomického rastu, vytvárania pracovných miest, zavádzania nových postupov a spotrebiteľského výberu. Tieto sektory zahŕňajú informácie z verejného sektora – najmä geografické údaje, vzdelávacie materiály a kultúrny obsah. 4. Stanovisko komisie k zmene a doplneniu európskym parlamentom Európsky parlament prijal 27. januára 2005 zmenu a návrh k spoločnej pozícii Rady o rozhodnutí Európskeho parlamentu a Rady, ktorým sa vytvára viacročný program Spoločenstva s cieľom uľahčiť prístup k digitálnemu obsahu v Európe, uľahčiť jeho použiteľnosť a využiteľnosť. Komisia môže schváliť zmenu a doplnenie vykonané Európskym parlamentom. 4.1. Zmeny a doplnenia, ktoré schválila Komisia - Zmena a doplnenie 1 (článok 6 ods. 1): Parlament navrhuje stanoviť finančný rámec implementácie programu na 149 miliónov eur. 5. ZÁVER Podľa článku 250 ods. 2 Zmluvy o ES Komisia mení a dopĺňa svoj návrh, ako sa uvádza predtým.